
Z A P I S N I K

s 14. sjednice Vijeća Gradske četvrti Sesvete, održane 06. srpnja 2022 ., s početkom u 18,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:
Vinko Batinić, Marko Brkić, Petar Bajan, Nives Curić, Ivan Dokša, Damir Grgić, Željko Grbavac, Zorica Gregurić, Mihaela Husić, Stjepan Kezerić, Matija Kralj, Ivan Krivačić, Magdalena Kozarić Špoljarić, Vedran Ledinščić, Vladimir Marić, Ivana Vladimira Petric, Damir Pigac, Katarina Petrović 

Nazočni radno, gosti i predstavnici tiska:
- Višnja Kljajić - članica Vijeća Mjesnog odbora Gajišće
- Davor Erzić - član Vijeća Mjesnog odbora Soblinec
- Ines Sosa Meštorvić- predsjednica Vijeća Mjesnog odbora Novo Brestje
- Borko Samec - glavni i odgovorni urednik portala Sesvete Danas
- Stipe Jurić, Nives Polojac - Gradski ured za mjesnu samoupravu, P.O. Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 18 članova Vijeća. Dalje navodi da je članovima Vijeća e-poštom poslan zapisnik s 13. sjednice Vijeća. Upitao je imaju li primjedbi na zapisnik.

Damir Pigac zatražio je da se opširnije napiše u zapisnik što je izrekao vezano za ograđivanje igrališta u Cerju te da je zatražen troškovnik. 
Stipe Jurić pojasnio je kako se zapisnik piše po Poslovniku o radu Vijeća Gradske četvrti Sesvete. 
	Daljnje rasprave nije bilo, članovi Vijeća glasovali su te je jednoglasno usvojen zapisnik s prethodne sjednice. 

/ Željko Blažinović dolazi na sjednicu u 18,08/

Predsjednik je predložio da se dnevni red dopuni točkom Prijedlog zaključka o izmjeni člana u radnom tijelu Vijeća Gradske četvrti Sesvete. 
Potom je dao dnevni red na glasanje.
Primjedbi na dnevni red nije bilo, te je Vijeće Gradske četvrti Sesvete s 19 glasova „za“ jednoglasno donijelo.
DNEVNI RED :

1. Prijedlog zaključka o Izvješću Mandatnog povjerenstva o prestanku mandata članu Vijeća Gradske četvrti Sesvete i početku obnašanja zamjenice člana
2. Prijedlog zaključka o izmjeni Plana komunalnih aktivnosti Gradske četvrti Sesvete u 2022.
3. Prijedlog zaključka o donošenju prioriteta za Plan komunalnih aktivnosti Gradske četvrti Sesvete u 2023.
4. Prijedlog Godišnjeg izvještaja o izvršenju Financijskog plana Gradske četvrti Sesvete za 2021.
5. Prijedlog zaključka o Izvješću o provedenoj stručnoj analizi zaprimljenih inicijativa u 2019., 2020., 2021. i 2022. godini, u svrhu utvrđivanja osnovanosti pokretanja postupka za izradu izmjena i dopuna Generalnoga urbanističkog plana Sesveta – davanje mišljenja 
6. Prijedlog zaključka o izmjeni člana u radnom tijelu Vijeća Gradske četvrti Sesvete
7. Razno
/ Prelazi se na rad po dnevnom redu /

Ad 1) Prijedlog zaključka o Izvješću Mandatnog povjerenstva o prestanku mandata članu Vijeća Gradske četvrti Sesvete i početku obnašanja zamjenice člana

	Stjepan Kezerić navodi da je umjesto preminulog člana Vijeća g. Ante Plazonića stranka HDZ poslala kao zamjenu gđu Katarinu Petrović te je konstatirao da je Mandatno povjerenstvo prihvatilo prijedlog za zamjenu člana. Potom je otvorio raspravu.
Daljnje rasprave nije bilo, Vijeće je jednoglasno donijelo.

Zaključak
o Izvješću Mandatnog povjerenstva o prestanku mandata članu Vijeća Gradske četvrti Sesvete i početku obnašanja zamjenice člana
/ Zaključak se prilaže zapisniku sjednice /

Ad 2) Prijedlog zaključka o izmjeni Plana komunalnih aktivnosti Gradske četvrti Sesvete u 2022.

	Stjepan Kezerić navodi da je svima dostavljen prijedlog zaključka o izmjeni Plana komunalnih aktivnosti Gradske četvrti Sesvete u 2022. Potom je otvorio raspravu. 
	U konstruktivnoj raspravi sudjeluju Ivan Dokša, Željko Blažinović, Stjepan Kezerić,  Marko Brkić, Vinko Batinić, Vladimir Marić, Željko Grbavac, Ivana Vladimira Petric, Matija Kralj, Zorica Gregurić i Vedran Ledinščić. Većina vijećnika izrazila je nezadovoljstvo realizacije Plana komunalnih aktivnosti Gradske četvrti Sesvete u 2022.g. te je zatražen prikaz  realizacije Plana komunalnih aktivnosti Gradske četvrti Sesvete u 2022.g. Nadalje je predloženo da se na temelju činjenica i izvješća izrazi nezadovoljstvo radom gradonačelnika i gradske uprave. Također u daljnjoj raspravi većina vijećnika  izrazila je nezadovoljstvo porasta cijena u pojedinim stavkama Plana komunalnih aktivnosti Gradske četvrti Sesvete u 2022.g. Predsjednik je pojasnio da su porasle sve cijene materijala na tržištu te da su sve cijene u Planu komunalnih aktivnosti Gradske četvrti Sesvete usklađene s pristiglim troškovnicima i narudžbenicama. 

Nakon rasprave, članovi Vijeća su glasovali te je većinom glasova, s 10 glasova „za“ 8 protiv i 1 suzdržan glas donijelo.

Zaključak
o izmjeni Plana komunalnih aktivnosti Gradske četvrti Sesvete u 2022.

/ Zaključak se prilaže zapisniku sjednice/

Ad 3) Prijedlog zaključka o donošenju prioriteta za Plan komunalnih aktivnosti Gradske četvrti Sesvete u 2023.

/ Marko Brkić odlazi sa sjednice u 19,12/

	Stjepan Kezerić pojašnjava da se prvi puta mora Plan komunalnih aktivnosti Gradske četvrti Sesvete u 2023. donijeti do kraja listopada 2022. g.. Potom navodi da su pristigli prioriteti od vijeća mjesnih odbora te su raspravljeni na povjerenstvima. Također navodi kako bi mogli do rujna dobiti sve troškovnike za akcije koje su tražene od strane vijeća mjesnih odbora, a zatim i donijeti Plan komunalnih aktivnosti za 2023.g. do zadanog roka, potrebno je prihvatiti prioritete za Plan komunalnih aktivnosti Gradske četvrti Sesvete u 2023.  Predsjednik je otvorio raspravu. 
	U konstruktivnoj raspravi sudjeluju Ivana Vladimira Petric, Stjepan Kezerić, Petar Bajan, Vinko Batinić, Vladimir Marić, Matija Kralj, Željko Blažinović, Nives Curić. Većina vijećnika se ne slaže s donošenjem Plana komunalnih aktivnosti krajem listopada s obzirom da se do sada nije skoro ništa napravilo iz Plana komunalnih aktivnosti Gradske četvrti Sesvete u 2022.g. te će se svakako morati opet raspraviti o akcijama koje se neće stići realizirati u 2022. te će trebati biti prebačene u 2023.g. 
Nakon rasprave, članovi Vijeća su glasovali, te Vijeće s 9 glasova „za“ i 9 suzdržanih glasova nije donijelo zaključak o donošenju prioriteta za Plan komunalnih aktivnosti Gradske četvrti Sesvete u 2023.

Ad 4) Prijedlog Godišnjeg izvještaja o izvršenju Financijskog plana Gradske četvrti Sesvete za 2021.

Stjepan Kezerić pojasnio je da temeljem Statuta Grada Zagreba i Pravila Gradske četvrti Sesvete treba prihvatiti prijedlog Godišnjeg izvještaja Financijskog plana Gradske četvrti Sesvete za 2021.g. Potom je otvorio raspravu.
Rasprave nije bilo, Vijeće je s 18 glasova „za“ jednoglasno donijelo.

Zaključak
o Godišnjem izvještaju o izvršenju Financijskog plana Gradske četvrti Sesvete za 2021.

/ Zaključak se prilaže zapisniku sjednice /

Ad 5) Prijedlog zaključka o Izvješću o provedenoj stručnoj analizi zaprimljenih inicijativa u 2019., 2020., 2021. i 2022. godini, u svrhu utvrđivanja osnovanosti pokretanja postupka za izradu izmjena i dopuna Generalnog urbanističkog plana Sesveta- davanje mišljenja 
	
	Stjepan Kezerić pojasnio je da su svi prijedlozi tijekom proteklih godina poslani nadležnom Gradskom uredu za gospodarstvo, ekološku održivost i strategijsko planiranje. Potrebo je ponovno poslati prijedloge jer se su se uvažili samo prijedlozi od 1. ožujka 2019. do 31. svibnja 2022.g. Potom je otvorio raspravu.
	U raspravi sudjeluju Nives Curić, Stjepan Kezerić, Vladimir Marić. Na kraju rasprave je zaključeno da se stave plakati na sve prostore mjesne samouprave kako bi građani bili upućeni i mogli podnijeti svoje prijedloge. 

Daljnje rasprave nije bilo, Vijeće je većinom glasova s 17 glasova „za“ i 1 suzdržan glas donijelo

Zaključak
o Izvješću o provedenoj stručnoj analizi zaprimljenih inicijativa u 2019., 2020., 2021. i 2022. godini, u svrhu utvrđivanja osnovanosti pokretanja postupka za izradu izmjena i dopuna Generalnog urbanističkog plana Sesveta- davanje mišljenja

/ Zaključak se prilaže zapisniku sjednice /

	
Ad 6) Prijedlog zaključka o izmjeni člana u radnom tijelu Vijeća Gradske četvrti Sesvete

	Stjepan Kezerić navodi da je svima dostavljen prijedlog da se u Povjerenstvo za promet, ceste, nogostupa, puteve i asfaltne površine, a zbog smrti člana Vijeća Ante Plazonića koji je ujedno bio i član predmetnog povjerenstava, nadopuni s trećim članom Vijeća Matijom Kraljem. 
U daljnjoj raspravi sudjeluju Ivana Vladimira Petric, Željko Grbavac, Vinko Batinić, Stjepan Kezerić i Matija Kralj.
 
Nakon rasprave, članovi Vijeća su glasovali, te Vijeće s 9 glasova „za“ i 9 suzdržanih glasova nije donijelo zaključak o izmjeni člana u radnom tijelu Vijeća Gradske četvrti Sesvete. 

Ad 7) Razno

Stjepan Kezerić otvorio je raspravu.
/ Željko Blažinović odlazi sa sjednice u 19,53/
/ Ivan Dokša odlazi sa sjednice u 19,53/

	Vladimir Marić ponovno je zatražio informaciju koji se prostori mjesne samouprave planiraju prenamijeniti u dječje vrtiće.
	Stjepan Kezerić navodi da nije pristigao odgovor te da će po primitku odgovora biti proslijeđen svim članovima Vijeća.
	Vladimir Marić zatražio je da se pošalje požurnica za informaciju koliko ima gradskih vrtića na području Gradske četvrti Sesvete koji su u najmu u privatnim prostorima te koliki je godišnji najam istih. Zatim je zatražio da se pošalje dopis na Hrvatske željeznice da uzmu u obzirom prilikom sastavljanja novog voznog reda za 2022./2023. g, zaustavljanje brzih vlakova u Sesvetama. 
Stjepan Kezerić ispričao se što mora otići te je pozvao potpredsjednika Damira Grgića da nastavi voditi sjednicu.
	Damir Grgić otvorio je raspravu.
	Željko Grbavac predlaže tematsku sjednicu na kojoj bi se sumirala protekla godina mandata s obzirom na predizborna obećanja, a zatim da se i gradonačelnik pozove na redovnu sjednicu.
	Vinko Batinić podržava prijedlog Željka Grbavca. Zatim navodi da je pronađena lokacija na k.č.br. 2271/1 k.o. Sesvete novo, Sopnička ulica kbr. 106, u Novom Brestju, koja bi bila prikladna za prenamjenu dječjeg vrtića te je zamolio da se pošalje dopis nadležnima. 

 	Daljnje rasprave nije bilo, te je Vijeće završilo s radom u 21,08.

KLASA: 026-02/20-001/232
URBROJ: 251-06-11-12-21-2
Sesvete, 30. ožujak 2022. 						    Predsjednik Vijeća
Zapisnik sastavila:							Gradske četvrti Sesvete

